Riigimetsade majandamisel on nii ministeerium kui RMK tunnistanud, et seniste raiete jätkumine toob kaasa paratamatult raiemahtude vähenemise tulevikus, kuid ei näe selles probleemi ega kavatse olukorra parandamiseks midagi teha. Oma auditis on Riigikontroll aga tõestanud lähimineviku näitel, et metsatööstus Eesti jaoks´olulise majandusharuna ei  lepi riigimetsast tuleva toormehulga vähenemisega, vaid hakkab sellises olukorras survestama raievanuste vähendamist õigusaktides - seega kasvab surve metsade elurikkusele veelgi.